Weerdiens waarsku oor storms in Wes-KaapFoto: Pixabay Die Suid-Afrikaanse Weerdiens het die publiek gewaarsku oor stormtoestande wat die Wes-Kaap nader. Hannelee Doubell, woordvoerder van die SA Weerdiens, het aan Maroela Media gesê storms en rowwe seetoestande kan oor die volgende paar dae verwag word van Alexanderbaai tot Algoabaai in die Wes-Kaap. Dit word veroorsaak deur ŉ kouefront. Persone op skepe, bote, seiljagte en selfs branderplankryers, vissermanne en baaiers word gemaan om baie versigtig te wees rondom die kusgebied. Die Nasionale Seereddingsinstituut het intussen bevestig hy bly op hoë gereedheid.